da da da da da da sv da da da da da da da nb da en en
Nistrup-pokalerne fik nye ejermænd - Svanholm Cricketklub
Onsdag d. 23. december 2015 kl. 20:05 af Henrik Pfaff
Under ungdommens juleafslutning blev fik Nistrup-pokalerne nye ejermænd. De er uddelt siden 1979, da Finn Nistrups forældre besluttede at lave en fond, så der af renterne hvert år kunne afsættes midler til en ungdomsspiller, der først og fremmest havde været en god kammerat, hjælpsom og flittigt trænende. Hvis han også var en god spiller gjorde det ikke noget, men det skulle ikke være afgørende.
Alle årets tre nistrup-pokalmodtagere opfylder i høj grad disse krav.
Lilleputten Abdullah Mahmood svigter aldrig en træning, er enhver træners drøm og så er han en lovende spinkaster. Han siges at sove med en bold i hånden. Og der er også gærdemuligheder i ham
Drengen Jonas Henriksen svigter kun, når han er i stykker. Ellers er det et spørgsmål om at få ham til at dæmpe sig. Han bar alene drengeholdet og tog 7 for 12 i semifinalen. Er allerede selvskreven på 2. holdet.
Junioren Said Alam er klubmanden over alle. Er miniputtræner, flittigt trænende, hjælpsom og blev man of te match i årets juniorfinale.
Søren Henriksen overrækker pokal til Saif Alam
Om det noget specielle smil, som Henriksen byder på, skyldes at formanden er stolt over at kunne overrække Jonas Nistrup-drengepokalen – eller han pludselig opdager, at sønnen er vokset ham over
Abdullah Mahmood er glad for at få årets lilleput-Nistruppokal
Jonas Henriksen fylder godt op i landskabet, da alle modtagerne var samlet foran deltagerne i ungdommens juniorafslutning